- Hindi News
- National
- शहर में हर पंप पर पेट्रोल डीजल की कीमत में प्रति लीटर 27 पैसे तक का अंतर
शहर में हर पंप पर पेट्रोल-डीजल की कीमत में प्रति लीटर 27 पैसे तक का अंतर
ग्राहकों को पेट्रोल पर रोज ~47 हजार और डीजल में 71 हजार का घाटा
भास्करसंवाददाता | भीलवाड़ा
एकशहर, एक पेट्रोलियम कंपनी लेकिन डीजल-पेट्रोल की कीमत में 13 पैसे तक का अंतर! कंपनी अलग होने पर तो कीमत में प्रति लीटर यह अंतर 27 पैसे तक हैं। डीजल में भी 13 से 15 पैसे का अंतर है। ग्राहकों को कहीं ज्यादा तो कहीं कम पैसा देना पड़ रहा है। कीमत में अंतर को लेकर शिकायत की जाती है तो कहा जाता है जहां सस्ता मिले वहां से लो। ‘दैनिक भास्कर’ ने पंपों पर अलग-अलग दाम को लेकर पड़ताल की। पता चला कि जिले में 127 पेट्रोल पंप हैं। रोज पेट्रोल की औसत खपत 1 लाख 88 हजार 685 लीटर डीजल की 5 लाख 48 हजार 2 लीटर हो रही है। वास्तविक कीमत को आधार मानें तो जिले में इस हिसाब से पेट्रोल पर प्रतिदिन 47 हजार और डीजल में 71 हजार रुपए का घाटा ग्राहक भुगत रहे हैं। यह आकड़ा मासिक चौदह लाख दस हजार इक्कीस लाख तीस हजार रुपए यानि कि सालाना 35 लाख रुपए से ज्यादा है।
तो सवाल...
वरीयताका बोझ हर ग्राहक पर क्यों?
माइक्रो-प्राइसिंगकी वजह से पेट्रोलियम कंपनियां डीलर्स की वरीयता तय कर रही हैं। इसलिए उन्हें महंगा तेल दिया जा रहा है। लेकिन सवाल है कि इसका बोझ हर ग्राहक पर क्यों? ग्राहकों को कहीं, उन पंपों की जानकारी मिलनी चाहिए जहां सस्ता तेज मिल रहा है। और, वैसे भी अच्छी सर्विस देना तो कंपनी और डीलर्स की शर्त ग्राहक का अधिकार है। अच्छी सेवा रहेगी तो पेट्रोल-डीजल की बिक्री ज्यादा होगी।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva